LidanRubinov/Halacha-QA huggingface dataset:
שאלה: משפט בתורה: יש לי שאלה נאמר לי שלכל שם יש משפט בתנ"ך אשר מזכירים את השם של האדם. 1. מהם המשפטים בתנ"ך אשר מזכירים את השמות: יהודה, הראל, לירן וילנה? 2. מתי אמורים לומר את המשפט (נאמר לי לפני תפילת עמידה)?
תשובה: נהוג לומר לפני ב"יהי רצון" השני שבסוף תפילת העמידה פסוק שמתחיל באות הראשונה של השם ומסתיים באות האחרונה של השם. אני מביא לך כמה פסוקים שמהם יש לבחור אחד. יש עוד פסוקים בתנ"ך שמתאימים אולם בחרתי מהם חלק בכדי לקצר. יהודה: (ניתן גם לומר פסוק בו יש את השם יהודה) 1. במדבר פרק כז פסוק טז - יפקד ה' אלהי הרוחת לכל בשר איש על העדה: 2. דברים פרק כח פסוק יב - יפתח ה' לך את אוצרו הטוב את השמים לתת מטר ארצך בעתו ולברך את כל מעשה ידך והלוית גוים רבים ואתה לא תלוה: 3. תהלים פרק מז פסוק ה - יבחר לנו את נחלתנו את גאון יעקב אשר אהב סלה: 4. תהלים פרק עב פסוק ג - ישאו הרים לעם וגבעות בצדקה: 5. תהלים פרק קד פסוק לד - יערב עליו שיחי אנכי אשמח בה': הראל: 1. שמות פרק יז פסוק ו - הנני עמד לפניך שם על הצור בחרב והכית בצור ויצאו ממנו מים ושתה העם ויעש כן משה לעיני זקני ישראל: 2. שופטים פרק ה פסוק ה - הרים נזלו מפני ה' זה סיני מפני ה' אלקי ישראל: 3. תהלים פרק ה פסוק ג - הקשיבה לקול שועי מלכי ואלקי כי אליך אתפלל: 4. תהלים פרק קכא פסוק ד - הנה לא ינום ולא יישן שומר ישראל: לירן: 1. שמות פרק כה פסוק כז - לעמת המסגרת תהיין הטבעת לבתים לבדים לשאת את השלחן: 2. דברים פרק לג פסוק יב - לבנימן אמר ידיד ה' ישכן לבטח עליו חפף עליו כל היום ובין כתפיו שכן: 3. משלי פרק טז פסוק א - לאדם מערכי לב ומה' מענה לשון: ילנה: אותם פסוקים כמו יהודה. בברכת התורה, WWW.Yeshiva.org.il
שאלה: להתגלח במכונת תספורת: לכב הרב! האם מותר לגלח זקן עם מכונת תספורת ללא מספר כלל (מספר גובה)?
תשובה: איני בקי במספרים, אך מסתבר שמכונת תספורת עדיפה ממכונת גילוח.
שאלה: משלוח מנות מכספי מעשר: האם מותר לקנות מוצרים למשלוח מנות מכספי מעשר? מראש ור"ח טוב!
תשובה: אין לעשות שום מצוה שחייבים בה מכספי מעשר. אמנם אם מלבד המשלוח מנות העיקרי שיוצאים בו ידי חובה, מוסיפים משלוח מנות לעניים או לתלמידי חכמים מותר. ויש בזה גם עשיית מצות הצדקה בצורה מכובדת.
שאלה: ביטוח לאומי מכספי מעשר: קראתי שכאשר אדם לא מרוויח שכר מינימום הוא נחשב כעני ומותר לתת לו כספי מעשר. אחותי לא עובדת ואני רוצה לדעת אם אני יכולה לשלם את הביטוח הלאומי שמגיע כל חודש מכספי מעשר? מראש.
תשובה: אם אחותך לא מצליחה לסיים את החודש מרווחים שלה אפשר לתמוך בה מכספי מעשר. אבל אין ראוי לתת לה רק מכספי מעשר, כי לקרובי משפחה צריך לעזור גם מתוך אהבת המשפחה, ועיקר הצדקה לתת לאלו שאין להם קרובים שיתמכו בהם.
שאלה: חתונה בל"ג בעומר: אני וארוסי מתכננים להתחתן בל"ג בעומר י"ח באייר יום ראשון ואנחנו אשכנזים. האם החופה במקרה שלנו אמורה להיערך לפני שקיעת החמה או שהיא יכולה להערך גם בשעות מאוחרות יותר?
תשובה: מל"ג בעומר ואילך אפשר לעשות חתונות, ולכן אתם יכולים לעשות חופה גם לאחר השקיעה.
שאלה: חוקות הגויים בכתבי הרי"ף: האם יש מקור בכתבי הרי"ף על איסור שימוש בנורות שמיועדות לעץ חג המולד (חוט עם הרבה נורות קטנות בצורת ריבוע ועטופות בצורת מתנה) לשימוש אישי או לצורכי מצווה?
תשובה: הנורות לא נאסרות בהנאה, כיוון שהעץ שלהם הוא לא ממש עבודה זרה.
שאלה: קריאת שמע על המיטה: מה המקור וההסבר לקטע שאומרים בקריאת שמע "בשם ה אלוקי ישראל ממיני מיכאל משמאלי גבריאל מלפני אוריאל מאחורי רפאל ועל ראשי שכינת אל? מה ההסבר? והאם יש הסבר למה כל מלאך נמצא במקום שהוא רשום בו?
תשובה: המלאכים מקיפים אותנו ושומרים עלינו. לכל מלאך יש תפקיד ושליחות מיוחדת בעולם, ולכל מידה והנהגה של הקב"ה בעולם יש צד ששייך לה, ובהתאם לכך יש לכל מלאך צד המתאים לו (למשל המלאך מיכאל הוא במידת החסד והימין הוא צד החסד), ועניינים אלו מבוארים בספרי הפנימיות.
שאלה: להישאר במדבר לבד בשבת: אני מלמד דינים בכיתה ה ובספר הלימוד בחלק של הלכות שבת מופיע סיפור מפורסם על רבי מסעוד אלפסי שהלך בדרך לארץ ישראל ולא רצה להמשיך ללכת בשבת אך השיירה לא חיכתה לו והוא נשאר במדבר לבד בשבת, אך ה שמר עליו ושלח לו אריה שישמור עליו וכו. השאלה, האם סיפור זה הוא נכון והאם זה נכון לספר אותו בכיתה מאחר ואולי הוא לא היה צריך להישאר לבד ואולי אפלו היה אסור לו מדין פיקוח נפש? אשמח לתשובה מהירה.
תשובה: לפי ההלכה אסור היה לו להישאר במדבר לבד. ר' פוסקים בסי ' רמח. אם הסיפור הוא אמיתי, מדובר בחסיד מופלג שסמך על הנס.
שאלה: הבדלה ע"י אשה: כאשר אין לאשה גבר שיערוך הבדלה היא עושה לעצמה ושותה מהיין. אבל מה עושים בשני המקרים הבאים: 1. כאשר יש גבר אבל אינו שומר שבת ומצוות בכלל. עדיף שהאישה תעשה או הגבר? 2. כאשר יש בית כנסת בקרבת מקום שעורכים בו הבדלה אבל האישה מעדיפה להישאר בבית. האם צריך להתאמץ להגיע לבית הכנסת בכל מחיר?
תשובה: 1. עדיף שהאשה תעשה הבדלה, אם קשה לה לשתות יין שתעשה את ההבדלה על מיץ ענבים או בירה שחורה. כמו כן שלא תברך על הנר. 2. יש עדיפות שתשמע הבדלה בבית הכנסת.
שאלה: שימוש במחשב מהעבודה: בעלי עובד כמורה בבי"ס. הוא קיבל ממנהל ביה"ס מחשב נייד אישי על מנת שישרת אותו בעבודתו. לרוב אין למחשב שימוש בתוך ביה"ס, שכן יש לו מחשב נייך במשרד. עד כה המחשב שבעלי קיבל נשאר בביתנו וכל בני משפחתנו משתמשים בו לצרכיהם השונים. לעיתים רחוקות בעלי לוקח את המחשב לביה"ס לצרכי העבודה. האם מותר להשתמש במחשב של ביה"ס שבעלי קיבל לצרכי בני הבית כפי שנהגנו לעשות עד כה (כשנתיים)?
תשובה: מן הסתם כשנתנו לו מחשב שייקח הבייתה, העלו בדעתם שגם בני הבית ישתמשו בו.
שאלה: ללחוץ על מודעות גוגל: האם מותר ללחוץ סתם על מודעה של גוגל ולחייב מישהו בת?
תשובה: אני חושב שאדם ישר צריך להימנע מזה.
שאלה: סרוב עליה לתורה : אני עובד בסאו-פאולו ברזיל. בבית הכנסת, הרב (חסיד חב"ד) הוא איש חזק (בעל הבית) ומחליט ע"פי רצונו בלבד מי יעלה לתורה. קרו מספר פעמים שהוא העלה את אנשים בשתי שבתות רצופות ומתעלם מאחרים. לפעמים כשמישהו מתלונן הוא דואג לעלות אותו על מנת לפייסו. רציתי לדעת, (א) האם אני יכול לסרב לעלות ע"מ להראות שאינני מרוצה מהמצב? (ב) האם אני יכול להודיע בשבת קבל עם ועדה שאני מסרב לעלות כי יש אנשים אחרים שמתעלמים מהם? (ג) רציתי עצה מה ניתן לעשות במקרה כזה כשהרב מתעלם מביקורת (גם של רבנים אחרים), כאשר אין אפשרות לעבור לביכ"ס אחר?
תשובה: אל תסרב. אל תהפוך את התורה לסלע מחלוקת. דבר עם החסיד ישירות ברוח טובה. שכל הרבנים יתייעצו יחד מה לעשות ואח"כ יזמינו אותו לשיחה אתם.
שאלה: למה מברכים דווקא לבן זכר: כשהייתי בהריון היו מברכים שיהיה לנו "בן זכר", אני לא פמיניסטת אבל נפגעתי מזה - ואם יהיה בת (וכן ילדתי בת), לא שווה? למה אומרים את זה?
תשובה: מי שאמר לא התכון לפגוע. יש בחינה שהבן הוא ממשיך את שם המשפחה לכן יש עדות שרוצים לשמר את שם המשפחה ולכן מאחלים ללידת בנים. אולם השמחה שלך לא צריכה להיות תלויה במה שאמרו לך אחרים.
שאלה: צמידי גומיות לבנים: האם מותר לבנים לשים צמידים מגומיות בצורות שונות?
תשובה: אם זה לא מיוחד לבנות, אין בעיה.
שאלה: שימוש אישי בציוד משרדי-צבאי: האם כחייל מותר לי להשתמש בציוד צבאי לרשותי. כמו למשל לקחת מהמשרד שלי את המהדק ולהדק קרע בארנק וכל היוצא בזה? הכוונה היא שזה לא לצורך הצבא, זה לתועלת שלי מהמשרד שלי בצבא. וכן לגבי עבודה אזרחית בכל מקום.
תשובה: נראה לי שלא מקפידים על פכים קטנים כאלו.
שאלה: ברכת שהחיינו על טלית משומשת: אם אדם קיבל טלית או ציצית שכבר ברכו עליו שחיינו אבל האדם שמח בו האם הוא צריך לברך עליו כמו פעם ראשונה (שחיינו)?
תשובה: אם קיבלת מתנה טלית אתה יכול לברך עליה שהחיינו אפילו שהיא הייתה קודם של אדם אחר וגם הוא שמח בה ובירך עליה.
שאלה: קבלת צום אחרי מנחה: אם רציתי לקבל על עצמי צום במנחה ושכחתי, האם אפשר לקבל גם אחרי וזה יחשב כצום?
תשובה: לכתחילה יש לקבל במנחה הסמוכה לשקיעה אולם בדיעבד ניתן לקבל את הצום עד השקיעה. (משנה ברורה תקסב, כז)
שאלה: כלי ראשון שני וכו': מהא כלי ראשון,שני ושלישי? האם המיחם נחשב לכלי ראשון? הספל שאני ממלא מהמיחם נחשב מה?
תשובה: כלי ראשון הוא הכלי בו חיממו את האוכל. כלי שני הוא הכלי שהעבירו אליו את האוכל מהכלי הראשון, וכן הלאה. מיחם הוא כלי ראשון, והכוס דינה ככלי שני.
שאלה: מועד אזכרה בשנה מעוברת: אבי נפטר ביום 13.04.2009. (י"ט בניסן), ברצוני לדעת מתי צריך לקיים את האזכרה של שנתיים בשנה המעוברת? ושבת
תשובה: את האזכרה יש לעשות בתאריך הרגיל, י"ט בניסן.
שאלה: אמן לאחר ברכת המעביר חבלי שינה: מדוע אין עונים אמן לאחר ברכת המעביר חבלי שינה מעיני ותנומה מעפעפי, הרי לכאורה זו ברכה העומדת בפני עצמה, ולכאורה אין לה שום קשר עם ברכת יהי רצון שנאמרת לאחריה?
תשובה: יש מחלוקת אם אלו שתי ברכות או ברכה אחת. המגן אברהם מבאר שתגמלני חסדים טובים היינו החסד שעושה הקב"ה שמעביר חבלי שינה מעיני.
שאלה: מצבו ועתידו של גרוש   ילדים : ידוע לכל, שכיום גם אם הדיונים נערכו בבי"ד רבני, בסופו של דבר מצבו של גרוש המשלם מזונות אם אינו אברך. הוא בלתי נסבל עד קושי קיומי. אכן הבעיות רבות והגרושות מתמודדות עם אתגרים וקשיים משלהן, בחרתי להעלות את הנושא מתוך ההתמודדות שלי ושל רבים במצבי. לגרוש בינוני מן השורה, בעיקר אם יש הרבה ילדים או אם המזונות גבוהים, אין להעלות על הדעת זוגיות חדשה והקמת משפחה, אלא אם שכרו גבוה או שיש גב כלכלי אחר. ללא ספק יש אלפי זוגות וגירושין שכל אחד מהם סיפור אישי וכואב ואין לכלול באמירה אחת, אבל עדיין המציאות לנגד עינינו, גברים גרושים רבים מתקשים לחדש זוגיות במצבם הקשה. שאלה: האם לא ראוי שבי"ד הרבני יתנו את הדעת על כך וייגשו לפסיקות על הסכמים כספיים מתוך ההבנה הזו?
תשובה: חיוב המזונות הוא על האב והוא לא נפקע כאשר בני הזוג רוצים להיפרד. מה אתה רוצה שיעשו, שיפילו את חיוב המזונות על האשה? בית הדין מתחשב במצב של האנשים ומי שאינו יכול לתת, לא מחייבים אותו יותר מכדי יכולתו. מעטים המקרים שנותנים גט בכפיה, ולכן בדרך כלל בני הזוג מגיעים ביניהם להסכם ממוני לפני שמתגרשים, על חלוקת הרכוש וגובה המזונות. בית הדין לא יכול לכפות על האשה את חיוב המזונות של הילדים אלא במקרה בו האיש עני והאשה אמידה, שאז מחייבים מדין צדקה.
שאלה: ברכת המזון וצורך לשירותים: בדרך כלל, לאחר שאני אוכל ארוחת בוקר אני הולך לשירותים, ל גדולים. בסעודות אחרות, לאחר ברכת המזון, ל קטנים. לעיתים הצורך ללכת מתעורר לפני ברכת המזון ולפעמים אחריה אע"פ שאני יודע שכנראה אני אצטרך ללכת. בד"כ קשה לומר שאני יכול לחכות 72 דקות מצורך זה. האם מותר לברך ברכת המזון - כאשר הצורך התעורר או עומד להתעורר?
תשובה: אם אתה מרגיש שאתה צריך לשירותים, יש ללכת לפני הברכה.
שאלה: מחשבה בענין כסף לספרי קודש: ברצוני להוציא בע"ה ספר לאור עולם. כבר לפני כמה זמן, חשבתי לעצמי שאני יכול להשתמש ברווחים מהוצאת הספר, עבור הוצאת ופרסום הספר עצמו, ולא לקחת אותו לעצמי. האם מותר לי להשתמש בכל זאת בכספים אלו לעצמי? (האם הדין כמו צדקה?) אם הדין הוא שאיני יכול, האם אני יכול להעביר כספים אלו ישירות לאנשים אחרים, והם אלו שיתנו לי - ואז מחשבה זו כבר איננה חלה?
תשובה: כסף שאתה יעדת להמשך הדפסת הספר אינו נחשב כמו צדקה.
שאלה: שיעורי תורה מעורבים: האם מותר ללכת לשיעור תורה בו יושבים בנים ובנות ביחד אבל בטורים נפרדים?
תשובה: זה לא 'חלק' אבל אם יש צורך עושים זאת.
שאלה: ספק אם צריך הגעלה: סיר מרק עוף רותח על גבי האש - שספק אם נפלה על המכסה טיפת חלב - כיוון שיש במכסה 60 כנגד הטיפה - המאכל כשר - אך מה דין המכסה - האם אומרים בזה ספיקא דרבנן לקולא? האם כלי שיש ספק לגבי כשרותו בדין דרבנן - כגון עוף עם חלב צריך הכשר? האם ניתן לדמות את זה ליו"ד סימן ק"ב סעיף ג? האם ניתן להקל גם כשזה קל להגעיל את המכסה? האם יש צורך להחמיר כשקשה לנקות את המכסה ולהגעיל אותן?
תשובה: א. יש בזה מצבים שונים וחוסר ידיעה אם יש שישים איננו נחשב לספק. ולכתחילה ודאי שצריך הכשר בכל כלי שיש בו חשש איסור גם מדרבנן. ב. לא, שם יש קולא מיוחדת בדין דבר שיש לו מתירים. ג. אם אפשר בקלות להגעיל את המכסה בוודאי שצריכים להגעיל. ד. אם יש קושי לנקות ולהגעיל אפשר ללבן ליבון קל על להבות הגז וזה מתיר כמו הגעלה ועדיף ממנה.
שאלה: כיבוד אח בכור: האם אני חייב בכבודו של אח בכור, אם הוא אינו מכבד אותי?
תשובה: אתה חייב לכבד אותו מצד עצמך בלי קשר לאיך שהוא מתנהג כלפיך.
שאלה: חגיגת בר מצווה בתקופת העומר: יום העליה לתורה שלי חל אי"ה בד באייר. האם ניתן לקיים מסיבת בר מצווה לאחר העליה לתורה בתקופת העומר?
תשובה: תוכלו לקיים את הבר מצווה ביום העצמאות.
שאלה: בקיאות בחליטת כבד: ראיתי בטור, שמדינא דגמרא מותר לחלוט כבד אך הגאונים אסרו כיוון שאיננו בקיאים בחליטה. ושאלתי היא, מה זה בקיאים בחליטה? כמה ידע צריך כדי להכניס חתיכת כבד לחומץ?
תשובה: איננו יודעים איזה חוזק של חומץ צריך בשביל להצמית את הדם. גם במים רותחים עלולים להכניס לפני שזה רותח מספיק. מכיוון שזה מסור ביד כל אחד ועלולים להיות טעויות, אסרו את זה.
שאלה: שליחת כוס קידוש לאשתו: כאשר אני נידה בעלי משאיר את כוס הקידוש לידו ואומר שאינו יכול להניח אותה במרכז השולחן, במטרה שאני אוכל לקחתה. הדבר פוגע ומפריע לי. האם יש אופן שניתן להעביר לי את הכוס? יש לנו ילדים קטנים שיושבים ליד בעלי, אך הם שותים בעצמם את המיץ ענבים ולא מעבירים אלי.
תשובה: הוא יכול לאחר הקידוש לפני שהוא שותה, להעביר יין מהגביע שלו לכוס אחרת ושאותה ימסרו לאשה, ואז ישתה מהגביע שלו. כך יגידו שזה משום כבוד שנותן לאשה קודם.
שאלה: שתיית מים מבקבוק: האם אם אדם שותה מבקבוק את שתייתו ולא ע"י כוס והבקבוק משמש גם לאכילה חלבית ואף בשרית יש עניין שזה אסור בגלל רכיבים שעוברים למים דרך הפה וישנה מציאות שחלקים מן האוכל הן הבשרי והחלבי נשארים בבקבוק? וכן אם עדיין זו דרך שתיתו צריך לייחד בקבוק לחלבי ובקבוק לבשרי?
תשובה: אל תשתה ישיר אחרי אכילת חלב או בשר אלא רק לאחר פרווה.
שאלה: ללמד ילדה כבת 4 על בתי סוהר, הרג וכיו"ב: ישנה מחלוקת ביני לבין אשתי בענין חינוך הבנות, שהינן בנות האחת שלוש והשניה חמש. ברצוני לספר להן, בין היתר, על פרשת שבוע בענין מלחמות, הרוגים ודברים קשים מהפרשה, כגון: שבני יעקב שמעון ולוי הרגו את אנשי העיר, היא מסרבת שאספר ועלי להעלים אירוע זה, כיצד ננהג?
תשובה: אפשר ללמד אותם את הפרשות האלו אך לא לתאר את הדברים בצורה חריפה אלא כפשוטם של דברים. הילדים מבינים את הדברים הללו לפי גילם. ומבינים שמי שעושה רע הוא נענש.
שאלה: בר מצווה לפני כיפור: בני, נולד בבוקר של ערב יום כיפור. מהי פרשת השבוע שלו? מתי הוא יום עלייתו לתורה? מתי נכון לעשות שבת חתן, כולל עליה לתורה שבת? נאמר לי שנכון שיעלה ביום שני שלאחרי כיפור (כיפור השנה חל ביום שבת) ובכדי למנוע ויכוחים או ספקות בקרב קהל המתפללים, כדאי ששבת חתן ועלייה לתורה לא תהיה בשבת חול המועד סוכות, כי אם תתבצע שבת יותר מאוחר, פרשת בראשית. האם כך הדבר?
תשובה: אם יום הכיפורים חל בשבת, אם כן השבת הבאה היא בחול המועד וראוי שלא לערב שמחה בשמחה ולעלות לתורה בשבת בראשית. אמנם ראוי בתוך המשפחה לעשות סעודה קטנה וללבוש בגד חדש (אולי טלית) ולברך שהחיינו ביום הבר מצוה ממש.
שאלה: גלישה באתרים של קופונים: יש באינטרנט אתרים של קופונים קבוצתיים. יש שמה הנחות משמעותיות למסעדות וכולי. לצערי, יש שמה גם קופונים לדברים שהצניעות יפה להם (למשל ספא זוגי). לעין החילונית זה אתר נקי ב100 אחוז אבל לא לעין של ההלכה. האם יש בעיה לגלוש באתרים אלה?
תשובה: אם יש שם תמונות לא צנועות, אל תגלוש. אם מדובר רק על תכנים, אפשר לגלוש אם זה לא מפריע לך.
שאלה: תפילת הגשם אחרי השבוע האחרון: לאור ירידת הגשמים בשבוע האחרון, האם יש להפסיק להתפלל על הגשמים עננו לאשכנזים ופיוט הגשם לספרדים? איך קובעים מתי להפסיק להתפלל באופן עקרוני, האם עלפי הצורך הלאומי, אם כן, צריך להמשיך להתפלל כנראה או על פי המציאות שירדו גשמים אך לא מספיק?
תשובה: וברכת ד' תפילת עננו היא תפילה שהיחידים היו ממשיכים לומר עד שהתמלא המים בבארות, ועל כן נראה שיש מקום להמשיך ולומר עננו. אמנם היו שהקלו לא לומר בציבור אבל ביחיד נראה שצריך להמשיך ולהתפלל עד שיתמלאו המים בבארות (שתיה). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ללמד בבית ספר חילוני: האם מותר לגבר ללמד יהדות בבי"ס תיכון חילוני (גם בנים וגם בנות)?
תשובה: אם הוא נשוי מותר. הבעיה היא לבושן של הבנות, האם ניתן לדרוש מהן לבוש מכובד?
שאלה: שמחה בחודש אדר א : האם מרבין בשמחה כבר כשנכנס אדר א או שמא עלינו להרבות בשמחה רק מתחילת אדר ב? בנוסף, ידוע כי יום הולדת לאדם שנולד בחודש אדר, נחגג בחודש אדר ב. האם אין כל משמעות לתאריך הולדתו באדר א?
תשובה: עיקר השמחה היא באדר שני, אמנם בפורים קטן עושים קצת שמחה אבל עיקר השמחה היא באדר שני. לכאורה אין משמעות לתאריך יום ההולדת באדר ראשון.
שאלה: שם משפחתו של הגר"א: האם להגר"א זצ"ל היה שם משפחה? מצד א - בתקופתו כבר התחילו אנשים לתת לעצמם שם משפחה, מצד ב - מקובל לקרוא לו "הגאון רבי אליהו מוילנה" מבלי לציין את שם משפחתו, אם כן, האם היה לו שם משפחה או לא?
תשובה: על פי אתר דעת ואתר ויקיפדיה, שם משפחתו היה קרמר. בברכת התורה, WWW.Yeshiva.org.il
שאלה: שיעור הפרשת חלה: אם לפי כת"ר שיעור כזית הוא 16 סמ"ק הרי ששיעור הפרשת חלה צריך להיות 760 גרם קמח (אחרי חשבונות), כך שמעתי מרב מסוים לשיטת כת"ר והרי בתשובה באתר ראיתי כתוב כשיעור המקובל. מהי אם כן שיטת כבוד תורתו בענין זה?
תשובה: לעניות דעתי, שיעור כזית צריך להיות כמו הנפח של הזית הרגיל שמצוי אצלנו כיום, הזית הנבלי והזית הסורי. מדידת חלה לא נמדדת לפי כזית אלא לפי 43 ביצים. אולם הביצים פעם היו יותר קטנות מהביצים כיום. הרמב"ם כותב ששיעור חלה הוא 530 פעמים הנפח של דריהם (מטבע שהייתה בזמנו). כיום יש במוזיאונים מטבע כזה ולפי זה עשו את המדידות ולכן אומרים שזה יוצא 1680 גרם קמח.
שאלה: חזרה לפני קריאה בתורה: קורא בתורה שיודע את הפרשה היטב-האם צריך לחזור על הפרשה? ואם כן-כמה פעמים?
תשובה: אם הבעל קורא יודע 100, אז הוא מוכן ואינו צריך להכין פעם נוספת.
שאלה: טלית לפי מנהג התימנים: אני בן לעדה התימנית. האם אני חייב להתעטף בטלית לפני הנחת התפילין אפילו שאני רווק? במידה וכן, אם אני מתעורר אחר הצהריים בגלל עבודה בלילה, צריך להתעטף בטלית גם בהנחת התפילין בצהריים? לך כבוד הרב.
תשובה: למנהג התימנים גם רווק מתעטף בטלית (קודם הנחת התפלין), ואין הבדל בין מי שמתפלל בזמן לבין מי שמחמת אונס קם בשעה מאוחרת. הרחבה: כתוב בשו"ע (בסימן י"ז סעיף ג') "קטן היודע אביו צריך ליקח לו ציצית לחנכו". ועיין במשנ"ב שמגיל שלוש עשרה יש עליו חיוב גמור כגדול. וכתב שם בשם דרשות מהרי"ל, שנוהגים שגם נערים גדולים אין מתעטפים בציצית עד שנושאין להם נשים וסמכו זאת על הפסוק גדילים תעשה לך וסמיך ליה כי יקח איש אשה, וכתב המשנ"ב שהוא דבר תמוה שעד שלא ישא אשה יהיה יושב ובטל ממצות ציצית. הרבה מהאשכנזים נהגו כפי שמובא בדרשות מהרי"ל הנ"ל, שלא להתעטף בטלית גדול עד הנישואי,ן אך מנהג הספרדים אינו כן, ובפרט מנהג יהודי תימן שכל ילד מגיל קטן מאוד מתעטף בטלית גדול ומנהגינו לא רק לעטוף בו גופו בלבד אלא מכסים את הראש מתחלת התפלה ועד סופה בין גדולים ובין קטנים. לכן אין לנו ללמוד ממנהג חלק מהאשכנזים, בפרט שגם הפוסקים האשכנזים תמהו על המנהג. ומעשה בתלמיד חכם אשכנזי מבאי ביתו של הרב מרדכי שרעבי שבא לבשר לו על הולדת בנו והרב שרעבי בקש ממנו שכשבנו יגיע לגיל מצוות הוא יתעטף בטלית גדול ולא יחכה לשעת הנישואין ואכן כך נהג אותו תלמיד חכם עם בניו. הרב ישי ואדעי
שאלה: לענות בצ אט ל"אתה רוצה להתחתן איתי?": בני שיחק במשחק "מיקמק" באינטרנט ושם דמות מצויירת שואלת בשם שחקן נית אחר המחובר באותו רגע למשחק ממקום כלשהו. הדמות שאלה "אתה רוצה להתחתן איתי?" מהן ההשלכות של התשובה "כן"?
תשובה: אין לכך שום השלכות. משום שחסרים תנאים רבים ההכרחיים לחלות קידושין, כגון: נתינת טבעת או שוה כסף, אמירה של לשון קידושין, על האמירה לבוא מצד המקדש ולא מצד המתקדשת, נוכחות שני עדים כשרים, ועוד. לכן אין שום חשש בזה. הרב ניר אביב
שאלה: טבילת כלים שנוצרו בטורקיה: האם צריך להטביל כלי שנוצר ע"י חברת סולתם בטורקיה?
תשובה: השאלה לא היכן זה נוצר אלא מי בעלי המפעל. אם סולתם רק היבואנית והמפעל הוא בבעלות טורקית, יש להטביל אם המפעל הוא בבעלות יהודי, אין צריך להטביל.
שאלה: לסמוך על משגיח כשרות: שבוע שעבר הייתי בחתונה. בעקבות שיחה עם המשגיח של האולם התברר שהאוכל מותר רק לאשכנזים ואסור לספרדים עקב בישול גויים. המשגיח אמר לנו שאת הדגים והפרגיות הוא יבקש מהטבח היהודי שיכניס לתנור, כך שגם הספרדים יוכלו להנות מהם. האם יש לסמוך על המשגיח שאכן כך יקרה ויותר לי לאכול? אציין שהמשגיח נראה לי אמין.
תשובה: בודאי שאפשר לסמוך על המשגיח כיון שרבנים מינו אותו בודאי ברור להם שאפשר לסמוך עליו ק"ו כשהוא נראה לך אמין.
שאלה: טעות בקריאת התורה והעלבה: אדם שעלה לתורה ואינו קורא כראוי אלא עם טעויות רבות, וביניהם גם טעויות של שינוי משמעות. מה עדיף, האם להעיר לו כל פעם לפני כל הציבור או להחליף את בעל הקורא או לא לתקן בכלל וכך אותו אדם לא יפגע, שיתכן ועדיף לא לקרוא בתורה נכון אך לא לעבור על העלבת אדם?
תשובה: שינוי משמעות מעכב בדיעבד, לעומת זאת הטעמים אינם מעכבים. צריך להחליף את בעל הקורא אפילו אם המחליף אינו יודע טעמים אך קורא נכון. ניתן להחליף את בעל הקורא בין גברא לגברא, אולי זה לא יהיה לכבודו של בעל הקורא אולם הציבור לא צריך לסבול.
שאלה: מסיבת עיתונאים ביום הזיכרון ויום השואה: שאלתי את הרב את השאלה אולם היא לא הייתה מספיק ברורה, ולכן אשאל אותה שוב. אני נוסע השנה לגרמניה כעיתונאי בכדי לסקר תחרות שירים ממדינות שונות. ביום הזיכרון וביום השואה אהיה באולם העיתונות בדיסלדורף. האם ניתן להשתתף במסיבות עיתונאים בהם בפתיחה יש את שיר האומן (שיר האומן שמייצג את מדינתו בתחרות השירים. בתחרות משתתפים כ-43 מדינות מיבשת אירופה) המייצג את מדינתו?
תשובה: הימים הם ימי ספירת העומר והשאלה היא אותה שאלה אלא שהאומנים אינם חייבים בשמירת ימים אלו. העתונאי רק מסקר את הופעתם, הוא לא מחפש שעשוע אלא זוהי עבודתו, ולכן מבחינה זו הדבר לא אסור.
שאלה: מחטף בקיום הצוואה: אימי עליה ה נפטרה בא בשבט שנה זו. בצוואתה הורישה את רכושה לי ולבת אחי (במקום האח) באופן שווה 50 לכל אחד. לפני מותה אימי היתה מאושפזת בבית חולים במשך חודש ימים. בזמן שאושפזה בבית חולים אחי, אישתו ובתו עשו מיחטף על רכושה והעבירו אותו על שם הבת. מה עלי לעשות? זהו אחי היחיד ובמידה ואצטרך לפנות לבית המשפט אאבד אותו כאח. אודה לכבוד הרב על תשובתו
תשובה: הדרך הנכונה היא שתפנה לאחיך בדרכי ותציג לו את שעל ליבך, ואף תציע לו לבוא לתלמיד חכם לבירור העניין. הדרך הנוספת היא לתובעו בביה"ד. הרב חננאל פאטשינו
שאלה: הלכות בהבדלי שעות בין האדם לחפציו: 1. על פי איזה זמן צריך יהודי הנמצא בחו"ל למכור (ולקבל בחזרה) את החמץ שיש לו בארץ, על פי השעה במקום בו נמצא החמץ או על פי המקום בו הוא נמצא? 2. מה הדין במצב דומה בהלכות שבת? 3. מה זמן השקיעה כאשר יהודי נמצא במקום גבוה (מבנה או מטוס) כאשר הוא עדיין רואה את השמש אך על פני כדור הארץ באותו מקום כבר לא רואים אותה? ומה הדין אם הוא עומד על הר או לחלופין במקום עמוק מפני כדור הארץ?
תשובה: 1. השאלה היא נכונה ויש ספק בעניין, במכירת חמץ הולכים לחומרה. כאשר אני קונה מהגוי את החמץ אני מסביר לו שיש כמה מהאנשים ברשימה המצורפת, שלגבם אני קונה את החמץ בעוד יום וכמה שעות (יו"ט שני של גלויות   הפרש השעות) 2. בשבת הולכים לפי איפה שהרכוש נמצא. 3. כאשר יהודי נמצא במקום גבוה ורואה את השמש אז לגביו לא הייתה שקיעה למרות שמי שנמצא מתחתיו כבר לא רואה את השמש ולגביו הייתה שקיעה. ולכן אם אדם נמצא בחלל במקום בו רואים כל הזמן את השמש, אין לגביו שקיעה וממילא אינו מחויב בשמירת שבת.
שאלה: נקיון מאכל מחרקים: לכבוד הרב באחת השאלות שנשאלתם באתר השבתם שרוב החסות נגועות (70-80 ), וכן הכרוב עובר את ה50 נגיעות. ברצוני לשאול לגבי אדם שלוקח ירק כזה ומשרה אותו במים עם אמה למשך 5 דקות ולאחר מכן שוטפו תחת זרם מים חזק. האם יש סיכוי שכל התולעים ירדו? או לחילופין, מה רמת הנגיעות במאכל לאחר ניקוי שכזה?
תשובה: וברכת ד' אינני יודע במדוייק אחוזים. בכל אופן, מכיוון שבחסה יש זבוב המנהרות ואקריות וכנימות הנדבקות - הפעולות שנזכרו בשאלה, ללא שפשוף העלה ובחינה מול האור אינן יעילות, כיוון שעל פי הלכה כל דבר נגוע צריך לבדוק עד תומו אי אפשר לומר בדקתי חלק והשאר מיעוט המצוי, כמבואר ברשב"א וברמ"א (סי' פד). בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לללמד בבית ספר חילוני: בהמשך לשאלה: האם מותר לגבר ללמד יהדות בבי"ס תיכון חילוני (גם בנים וגם בנות)?
תשובה: אם הוא נשוי מותר. הבעיה היא לבושן של הבנות, האם ניתן לדרוש מהן לבוש מכובד? ואם א"א לבקש לבוש צנוע? ובנוסף האם יש בעיה אח"כ להמשיך בדיונים עמוקים עם בנות במיוחד לאור חוסר הצניעות? תשובה: עדיף שאישה תלמד. אם גבר מלמד הוא צריך לשאוף כך שיוכל להשפיע על הבנות להתלבש כראוי.
שאלה: שכירת חדר לבית כנסת בחו"ל: האם מותר לשכור חדר לשם עריכת מניין בשבתות? החדר הוא בבניין של קהילה יהודית (בחו"ל) ובמשך השבוע מתקיימת בו פעילות שונה של גני ילדים, כגון: שיעורי ספורט, וכן החדר מושכר במשך השבוע לחברות שונות לעריכת כנסים וכדו. בחדר יעמוד ארון קודש באופן קבוע.
תשובה: מותר, אולם על הארון להיות מוסתר כל השבוע ע"י מחיצה.
שאלה: לכבס טלית ולהתחיל להתפלל: לכבוד הרב, מכיוון ויש לי כמה שאלות אז אכתוב אותם ביחד בכדי שלא להמתין המון זמן לכל שאלה, ולא לעבור עברות, א. האם מותר לכבס טלית גדול? אם כן, אך? ב.אני מתחיל להתפלל תפילת שחרית ומאוד קשה לי לקרוא הכל מהסידור בפרט שאני לא יודע תמיד מה לקרוא ושואל אנשיים. הייתי רוצה לדעת מה חובה לקרוא בסידור בתפילת שחרית ובמה אפשר להקל כי אני מרגיש לחץ שאני קורא את הכל כי זה הרבה ואני חדש בתפילת שחרית.
תשובה: א. מותר וחשוב לכבס טלית, כדי שהיא תהיה נקיה כראוי ואף חשוב הדבר מפאת כבודה. את הטלית ראוי לכבס לא עם הבגדים המדיפים ריח רע אלא בנפרד, ובטלית של צמר עדיף כביסה ביד השומרת יותר על הבגד. ראוי לא לערבב אותה בפח כביסה עם בגדים אחרים שאינם נקיים. ב. ממש נפלא שאתה מתחיל דבר חשוב כל כך. אין ספק שתפילה זו חשובה מאוד מאוד, ותזכה על ידה לעשות המון נחת רוח לאבינו שבשמים. יחד עם זאת, התפילה הזו ארוכה יותר, ולכן כדאי שתתחיל אותה צעד אחר צעד, וכל פעם תוסיף עוד כפי היכולת שלך. אל תכביד על עצמך כדי שלא יצא שכרך בהפסדך. חשוב שתתחיל בתפילה קצרה יותר, כגון ברכות השחר, ברוך שאמר, אשרי יושבי ביתך ישתבך, ומאחר ברכו עד אחר שמונה עשרה ולסיים בעלינו לשבח. בנוסף לכך, אחד מהדברים שמאוד חשובים ומאוד עוזרים בנושאים האלו זה שיש לאדם מישהו שידריך אותו. אשמח לעזור לך למצוא מישהו שתוכל להיות איתו בקשר ישיר, ושהוא ישמח להדריך אותך בתפילה ובשאר דברים. אתה מוזמן לחזור אלי אל כתובת האימייל שלי ואעזור לך בעזרת ה'. הרב יצחק גרינבלט zahig1 gmail.com
שאלה: כתיבת צוואה בהלכה: האם ישנה מצווה לכתוב צוואה, בפרט אם חוששים שאח"כ אולי יהיו מריבות? מהו המקור לכך?
תשובה: אין בכך מצוה אבל ראוי לעשות כך. במלכים ב' פרק כ' אמר ישעיה הנביא לחזקיה מלך יהודה לכתוב צואה, וכן נאמר בשמואל ב' סוף פרק י"ז על אחיתופל שציוה לביתו. וכן מסופר בגמרא על אמוראים שמסרו צואה, ונאמר כי מצוה לקיים דברי המת, וכן נהגו רבים מגדולי ישראל.